Թերթ ընթերցողները Նեապոլում

«Թերթ ընթերցողները Նեապոլում» (), ռուս նկարիչ Օրեստ Կիպրենսկիի (1782—1836) նկարը՝ նկարված 1831 թվականին։ Այն Տրետյակովյան պատկերասրահի մի մասն է կազմում։ Նկարի չափը 64,5 × 78,3 սմ է։

Պատմություն 
Կիպրենսկին այն նկարել է 1831 թվականին, նկարչի ստեղծագործության իտալական երկրորդ շրջանում։ Այն նկարվել է կոմս Դմիտրի Շերեմետևի պատվերով, չնայած վարձատրությունը (վեց հազար ռուբլի այդ և ևս մեկ այլ նկարի համար) նկարչի կողմից հետաձգվում էր, այն տրվեց միայն 1836 թվականին։

1832 թվականին նկարը ցուցադրվել է Հռոմում, իսկ 1833 թվականին («Չորս կերպարներ, մինչև գոտկատեղը, մեկը թերթ կարդացող, մյուսները՝ լսող» անվանմամբ) Սանկտ Պետերբուրգի գեղարվեստի ակադեմիայի ցուցահանդեսի ժամանակ։ 1851 թվականին Սանկտ Պետերբուրգում ցուցահանդեսի ժամանակ ցուցադրվել է ավելի կարճ անվանմամբ՝ «Թերթ կարդացողները»։

Նկարը եղել է կոմս Դմիտրի Շերեմետևի հավաքածուի մի մասը, իսկ հետո՝ Ֆյոդոր Պրյանիշնիկովի։ 1867 թվականին այն տեղափոխվել է Ռումյանցևի թանգարան, որտեղից էլ 1925 թվականին փոխանցվել է Տրետյակովյան պատկերասրահ։

Նկարագրություն 
Նկարն իրենից ներկայացնում է չորս տղամարդու խմբային պատկեր, որոնցից մեկը կարդում է թերթ, իսկ մնացածները լսում են։ Ինքը Կիպրենսկին Վասիլի Մյուսին-Պուշկին-Բրյուսին 1833 թվականի փետրվարի 13 (25)-ին ուղարկած նամակում ներկայացնում է, թե ինչ է իրենից ներկայացնում կտավը։

Չնայած Կիպրենսկին պատկերվածներին անվանել է «ռուսներ», որոշ ժամանակակիցներ համարել են, որ նա դա արել է, որպեսզի մեղմացնի քաղաքական ենթադրությունները՝ կապված 1830 թվականի լեհական ապստամբության հետ։ Այսպես, նկարիչ Անդրեյ Իվանովը տղային՝ գեղանկարիչ Ալեքսանդր Իվանովին ուղարկած նամակում համարում է, որ ամեն դեպքում այդ նկարում պատկերվածները լեհական ազգի ներկայացուցիչներ են։

Արվեստի պատմաբան Նիկոլայ Ռոմանովը առաջ է քաշել մի ենթադրություն, որ նրանք Իտալիայում լեհական գաղութի ներկայացուցիչներ են. ձախից աջ՝ պոետներ Անտոնի Օդինեցը, Ադամ Միցկևիչը, Զիգմունտ Կրասինսկին, նաև՝ կոմս Ալեքսանդր Պոտոցկին։

Պատկերի աջ հատվածում երևում է Վեզուվի ծխացող հրաբուխը, որը Կիպրենսկու ժամանակակիցների կողմից դիտվել է որպես հեղափոխության խորհրդանիշ։ Այդ դետալը պատկերացում է տալիս նկարչի ընդհանուր համակրանքի մասին։

Ծանոթագրություններ

Արտաքին հղումներ 

 Թերթ ընթերցողները Նեապոլում 
 

1831 նկարներ
Տրետյակովյան պատկերասրահի նկարներ
Խմբակային դիմանկարներ